Tartu Ülikool Maks & Moorits
Tartu Ülikool Maks & Moorits ir profesionāls Igaunijas basketbola klubs, kas ir dibināts 1937. gadā. Klubs bāzēts Tartu, un tas pieder Tartu Universitātei. Tartu Universitātes basketbola klubs piedalās Igaunijas čempionātā, Latvijas—Igaunijas Basketbola līgā, kā arī Eiropas Ziemeļu basketbola līgā. Klubs savas mājas spēles aizvada Tartu Universitātes sporta hallē. Tartu Universitātes komanda ir 26 reizes uzvarējusi Igaunijas čempionātā. Vairums no šīm uzvarām notikušas vēl Igaunijas PSR laikā. 1949. gadā Tartu komanda uzvarēja arī PSRS čempionātā. Klubu šobrīd vada Prīts Vene, bet divi iepriekšējie galvenie treneri bija Latvijas speciālisti Gundars Vētra un Nikolajs Mazurs. Iepriekšējā sezonā Tartu Ülikool Maks & Moorits sastāvā spēlēja arī latviešu basketbolisti Rinalds Mālmanis un Dāvis Rozītis.